28 રનના સ્કોરે બે વિકેટ ગુમાવી દીધા બાદ વિજય અને કેપ્ટન કોહલીએ ઈનિંગને સંભાળવાના પ્રયત્નો કર્યા પણ 79 રનની ભાગીદારી બાદ વિજય એક ખરાબ શૉટ રમીને આઉટ થઈ ગયો. ત્યારબાદ આવેલો રોહિત શર્મા (10) ફરી એકવાર નિષ્ફળ રહ્યો. કોહલીના જ આગ્રહથી ટીમમાં ટકી રહેલા રોહિતે ફરી એકવાર નિરાશ કર્યા હતા. બાદમાં રિદ્ધિમાન સહાની જગ્યાએ ટીમમાં સમાવાયેલો પાર્થિવ પટેલ (19) સારા ટચમાં દેખાઈ રહ્યો હતો પણ ત્રણ ચોગ્ગા ફટકાર્યા બાદ તે લુંગીનો શિકાર બન્યો.